ประกาศกรมสวัสดิการและคุ้มครองแรงงานประกาศกรมสวัสดิการและคุ้มครองแรงงานเรื่องหลักเกณฑ์และวิธีการแจ้งชื่อเจ้าหน้าที่ความปลอดภัยในการทำงานเพื่อขึ้นทะเบียนและแจ้งกรณีลูกจ้างประสบอันตราย เจ็บป่วย หรือสูญหาย อาศัยอำนาจตามความในข้อ ๓๖ และข้อ ๓๘แห่งกฎกระทรวงกำหนดมาตรฐานในการบริหารและการจัดการด้านความปลอดภัยอาชีวอนามัยและสภาพแวดล้อมในการทำงาน พ.ศ. ๒๕๔๙ อธิบดีกรมสวัสดิการและคุ้มครองแรงงานจึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศกรมสวัสดิการและคุ้มครองแรงงานเรื่อง หลักเกณฑ์และวิธีการแจ้งชื่อเจ้าหน้าที่ความปลอดภัยในการทำงานเพื่อขึ้นทะเบียนและแจ้งกรณีลูกจ้างประสบอันตรายเจ็บป่วย หรือสูญหายข้อ ๒[๑]ประกาศนี้ให้ใช้บังคับตั้งแต่วันประกาศเป็นต้นไปข้อ ๓ ให้นายจ้างแจ้งชื่อเจ้าหน้าที่ความปลอดภัยในการทำงานเพื่อขึ้นทะเบียนหรือแจ้งกรณีลูกจ้างประสบอันตราย เจ็บป่วย หรือสูญหาย เป็นหนังสือต่อพนักงานตรวจแรงงานณ สถานที่ดังต่อไปนี้ โดยแจ้งด้วยตนเอง ทางไปรษณีย์ หรือทางโทรสาร(๑)กลุ่มงานสวัสดิการและคุ้มครองแรงงานพื้นที่ที่นายจ้างมีสถานประกอบกิจการตั้งอยู่ในเขตซึ่งได้แก่ กลุ่มงานสวัสดิการและคุ้มครองแรงงานพื้นที่ ดังต่อไปนี้(ก) กลุ่มงานสวัสดิการและคุ้มครองแรงงานพื้นที่ ๑สำหรับนายจ้างที่มีสถานประกอบกิจการตั้งอยู่ ในท้องที่เขตดุสิตเขตป้อมปราบศัตรูพ่าย เขตพระนคร และเขตสัมพันธวงศ์(ข) กลุ่มงานสวัสดิการและคุ้มครองแรงงานพื้นที่ ๒สำหรับนายจ้างที่มีสถานประกอบกิจการตั้งอยู่ ในท้องที่เขตจตุจักร เขตดอนเมืองเขตบางซื่อ เขตบางเขน และเขตหลักสี่(ค) กลุ่มงานสวัสดิการและคุ้มครองแรงงานพื้นที่ ๓สำหรับนายจ้างที่มีสถานประกอบกิจการตั้งอยู่ ในท้องที่เขตดินแดง เขตพญาไทเขตราชเทวี และเขตห้วยขวาง(ง) กลุ่มงานสวัสดิการและคุ้มครองแรงงานพื้นที่ ๔สำหรับนายจ้างที่มีสถานประกอบกิจการตั้งอยู่ ในท้องที่เขตบางรัก เขตปทุมวันเขตยานนาวา เขตสาทร และเขตบางคอแหลม(จ) กลุ่มงานสวัสดิการและคุ้มครองแรงงานพื้นที่ ๕สำหรับนายจ้างที่มีสถานประกอบกิจการตั้งอยู่ ในท้องที่เขตคลองสาน เขตธนบุรีเขตบางกอกน้อย เขตบางกอกใหญ่ และเขตบางพลัด(ฉ) กลุ่มงานสวัสดิการและคุ้มครองแรงงานพื้นที่ ๖สำหรับนายจ้างที่มีสถานประกอบกิจการตั้งอยู่ ในท้องที่เขตตลิ่งชัน เขตทวีวัฒนาเขตบางแค เขตภาษีเจริญ และเขตหนองแขม(ช) กลุ่มงานสวัสดิการและคุ้มครองแรงงานพื้นที่ ๗สำหรับนายจ้างที่มีสถานประกอบกิจการตั้งอยู่ ในท้องที่เขตจอมทอง เขตทุ่งครุเขตบางขุนเทียน เขตบางบอน และเขตราษฎร์บูรณะ(ซ) กลุ่มงานสวัสดิการและคุ้มครองแรงงานพื้นที่ ๘สำหรับนายจ้างที่มีสถานประกอบกิจการตั้งอยู่ ในท้องที่เขตคลองเตย เขตบางนาเขตประเวศ เขตพระโขนง เขตวัฒนา และเขตสวนหลวง(ฌ) กลุ่มงานสวัสดิการและคุ้มครองแรงงานพื้นที่ ๙สำหรับนายจ้างที่มีสถานประกอบกิจการตั้งอยู่ ในท้องที่เขตคันนายาว เขตบางกะปิเขตลาดพร้าว เขตวังทองหลาง และเขตบึงกุ่ม(ญ) กลุ่มงานสวัสดิการและคุ้มครองแรงงานพื้นที่ ๑๐สำหรับนายจ้างที่มีสถานประกอบกิจการตั้งอยู่ ในท้องที่เขตคลองสามวา เขตมีนบุรีเขตลาดกระบัง เขตสะพานสูง เขตหนองจอก และเขตสายไหม(๒)สำนักงานสวัสดิการและคุ้มครองแรงงานจังหวัดที่นายจ้างมีสถานประกอบกิจการตั้งอยู่ในเขตสำนักงานสวัสดิการและคุ้มครองแรงงานจังหวัดนั้นข้อ ๔ ให้นายจ้างแจ้งชื่อเจ้าหน้าที่ความปลอดภัยในการทำงานเพื่อขึ้นทะเบียนภายใน๑๕ วัน นับแต่วันที่แต่งตั้งเจ้าหน้าที่ความปลอดภัยในการทำงาน พร้อมเอกสารดังต่อไปนี้(๑) สำเนาบัตรประจำตัวประชาชนหรือสำเนาหนังสือเดินทางของเจ้าหน้าที่ความปลอดภัยในการทำงาน(๒)สำเนาเอกสารการแต่งตั้งเป็นเจ้าหน้าที่ความปลอดภัยในการทำงาน(๓) สำเนาใบรับรองผ่านการฝึกอบรมหลักสูตรเจ้าหน้าที่ความปลอดภัยในการทำงาน(๔)สำเนาเอกสารแสดงวุฒิการศึกษาของเจ้าหน้าที่ความปลอดภัยในการทำงานข้อ ๕ การแจ้งกรณีลูกจ้างประสบอันตราย เจ็บป่วยหรือสูญหายอย่างน้อยต้องมีรายการและรายละเอียด ดังต่อไปนี้(๑) ชื่อตัว ชื่อสกุล และตำแหน่งของนายจ้าง(๒) ชื่อ และที่ตั้งสถานประกอบกิจการของนายจ้าง(๓) ประเภทกิจการ(๔) ชื่อตัว ชื่อสกุล เพศ อายุ ตำแหน่งหน้าที่และอายุงานของลูกจ้างซึ่งประสบอันตรายเจ็บป่วย หรือสูญหาย(๕) วัน เวลาและสถานที่ที่เกิดการประสบอันตรายเจ็บป่วย หรือสูญหาย(๖) ลักษณะการทำงานของลูกจ้างในขณะที่เกิดการประสบอันตรายเจ็บป่วย หรือสูญหาย รวมทั้งรายละเอียดของการประสบอันตราย เจ็บป่วย หรือสูญหาย(๗) สาเหตุของการประสบอันตราย เจ็บป่วย หรือสูญหาย(๘) อวัยวะของลูกจ้างที่ได้รับบาดเจ็บหรือสูญเสียและผลกระทบที่ลูกจ้างได้รับจากการประสบอันตราย เจ็บป่วย หรือสูญหาย(๙) จำนวนวันที่ลูกจ้างไม่สามารถทำงานได้(๑๐) การดำเนินการแก้ไข หรือป้องกัน(๑๑) การช่วยเหลือลูกจ้างข้อ ๖ในกรณีที่นายจ้างแจ้งชื่อเจ้าหน้าที่ความปลอดภัยในการทำงานเพื่อขึ้นทะเบียนหรือแจ้งกรณีลูกจ้างประสบอันตราย เจ็บป่วย หรือสูญหายผ่านระบบเครือข่ายอินเทอร์เน็ตทางเว็บไซต์ (Web Site) ของกรมสวัสดิการและคุ้ ให้ถือว่านายจ้างได้แจ้งตาม ข้อ ๓ แล้ว ทั้งนี้จะดำเนินการแจ้งผ่านระบบเครือข่ายอินเทอร์เน็ตได้เมื่อใดให้เป็นไปตามที่อธิบดีประกาศกำหนดการแจ้งตามวรรคหนึ่งมิให้ใช้กับการแจ้งเกินกำหนดเวลาตามที่กำหนดในข้อ ๔ แห่งประกาศนี้ หรือตามที่กำหนดในข้อ๓๘ แห่งกฎกระทรวงกำหนดมาตรฐานในการบริหารและการจัดการด้าน ความปลอดภัยอาชีวอนามัยและสภาพแวดล้อมในการทำงาน พ.ศ. ๒๕๔๙ประกาศณ วันที่ ๓ ตุลาคม พ.ศ. ๒๕๔๙ผดุงศักดิ์เทพหัสดิน ณ อยุธยาอธิบดีกรมสวัสดิการและคุ้มครองแรงงานโสรศ/ผู้จัดทำ๑๓พฤศจิกายน ๒๕๔๙[๑] ราชกิจจานุเบกษา เล่ม๑๒๓/ตอนที่ ๑๑๖ ง/หน้า ๕๔/๒ พฤศจิกายน ๒๕๔๙